गोदान दिल्ली , 12 अक्ट'बरःअस्वगन्धाया मोनसे मख'जाथाव मुलि बिफां , जायखौ आयुर्बेदआव गोदो - गोदायनिफ्रायनो बाहायबोगासिनो । बेयाव थानाय मुलिनि गुनआ जायखि जाया गाहाम देहानि थाखाय मुलाम्फा गोनां । अस्वगन्धाया मोनसे एडाप्टजेन महरै हाबा मावो । थामहिनबा बेयो जोंनि देहानि मेंनायखौ मोजाङै सामलायनायाव मदत खालामो । बेनि अनगायै देहा सोलेर आरो खर' मेलेमनि थाखायबो गुबुन गुबुनै मुलाम्फा गोनां । अस्वगन्धानि बिलाइ आरो रोदाखौबो बाहायनाय जायो । बेनि गुनफोरा जाबाय - 1 . अस्वगन्धाया थैयाव कलेस्ट्रल आरो ट्राइग्लिसराइडसनि बिबांखौ खम खालामग्रा होन्ना मिथिजायो । जिब - जुनात आरो सुबुंफोरनाव संदान्नायाव बेयो रोखा जादों । बैसो गोराफोरनि सायाव 60 सान संदान्नायाव मोन्दोंदि , अस्वगन्धाया कलेस्ट्रलनि बिबांखौ 17 जौखोन्दोसिम आरो ट्राइग्लिसराइडसनि बिबांखौबो 11 जौखोन्दो बाङाइ खालामो । 2 . डायबिटिस बेरामिफोरनि थाखाय अस्वगन्धाया मुलाम्फा गोनां । संदान्नायाव मोन्नाय जादोंदि , अस्वगन्धाया थैयाव सुगारनि बिबांखौ खम खालामो । अस्वगन्धाया इन्सुलिन रिलीज आरो इन्सुलिन सेन्सिटिबिटिखौ बांहोयो । जायजों बेयो डायबिटिसजों भुगिनाय सुबुंनियाव ब्लाड सुगारखौ सामलायना लाखियो । 3 . बेरामफोर आरो बाइजोनि भाइरासनिफ्राय रैखाथि मोन्नायनि थाखाय इम्युनिटिआ गोख्रों जानाया गोनांथार । अस्वगन्धाया इम्युन सिस्टेमनि नेचारेल किलार सेल्सनि हाबाफारिखौ मोजांआव लाबायो । बे इम्युन सेल्सआ बेरामफोर आरो इनफेक्सनजों जुजियो । 4 . माखासे संदान्नायाव मोन्दोंदि , अस्वगन्धाया देहाआव कार्टिसलनि बिबांखौ गोहोम गोनाङै बाङाइ खालामो । कर्टिसलआ मोनसे स्ट्रेस हर्मन । देहायाव कार्टिसलआ बाङोब्ला देहानि मेंनाय आरो बायदिसिना बेले - बेजे सान्नायफोरा गोसोआव जाखांङो आरो गोसोआरिजों लोगोसे देहा सोलेरनि जेंनाया नुजायो । 
माखासे बेरामफोरनि फाहामथायनि गुन गोनां अस्वगन्धाया